title: Provedbena uredba Komisije (EU) 2021/365 оd 26. veljače 2021. o odobrenju aktivnog klora oslobođenog iz hipoklorne kiseline kao aktivne tvari za uporabu u biocidnim proizvodima vrste 1 (Tekst značajan za EGP)

text:
                  1.3.2021

                  HR

                  Službeni list Europske unije

                  L 70/9

         PROVEDBENA UREDBA KOMISIJE (EU) 2021/365
         оd 26. veljače 2021.
         o odobrenju aktivnog klora oslobođenog iz hipoklorne kiseline kao aktivne tvari za uporabu u biocidnim proizvodima vrste 1
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 9. stavak 1. točku (a),
         budući da:

                     (1)

                     U skladu s člankom 11. stavkom 1. Direktive 98/8/EZ Europskog parlamenta i Vijeća (2) nadležno tijelo Slovačke („nadležno ocjenjivačko tijelo”) zaprimilo je 31. srpnja 2007. zahtjev za uvrštenje aktivne tvari „aktivni klor oslobođen iz hipoklorne kiseline” u Prilog I. toj direktivi za uporabu u biocidnim proizvodima vrste 1, „Biocidni proizvodi za osobnu higijenu ljudi”, kako je definirana u Prilogu V. toj direktivi i koja odgovara vrsti proizvoda 1 kako je definirana u Prilogu V. Uredbi (EU) br. 528/2012.

                     (2)

                     U skladu s člankom 11. stavkom 2. Direktive 98/8/EZ nadležno ocjenjivačko tijelo Komisiji je 19. studenoga 2010. podnijelo izvješće o ocjeni, zajedno sa svojim zaključcima.

                     (3)

                     Odbor za biocidne proizvode donio je 16. lipnja 2020. mišljenje Europske agencije za kemikalije (3) („Agencija”), uzimajući u obzir zaključke nadležnog ocjenjivačkog tijela.

                     (4)

                     U skladu s tim mišljenjem može se očekivati da će biocidni proizvodi vrste 1 u kojima se upotrebljava aktivni klor oslobođen iz hipoklorne kiseline ispuniti zahtjeve iz članka 5. Direktive 98/8/EZ ako se zadovolje određene specifikacije i uvjeti koji se odnose na njihovu uporabu.

                     (5)

                     Uzimajući u obzir mišljenje Agencije, primjereno je odobriti aktivni klor oslobođen iz hipoklorne kiseline kao aktivnu tvar za uporabu u biocidnim proizvodima vrste 1, podložno ispunjenju određenih specifikacija i uvjeta.

                     (6)

                     Mjere predviđene u ovoj Uredbi u skladu su s mišljenjem Stalnog odbora za biocidne proizvode,

               DONIJELA JE OVU UREDBU:

            Članak 1.
            Aktivni klor oslobođen iz hipoklorne kiseline odobrava se kao aktivna tvar za uporabu u biocidnim proizvodima vrste 1, podložno specifikacijama i uvjetima iz Priloga.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. veljače 2021.

                  Za Komisiju

                  Predsjednica

               Ursula VON DER LEYEN

            (1)  SL L 167, 27.6.2012., str. 1.

            (2)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

            (3)  Biocidal Products Committee Opinion on the application for approval of the active substance active chlorine released from hypochlorous acid, Product type:1, ECHA/BPC/255 adopted on 16 June 2020 (Mišljenje Odbora za biocidne proizvode o zahtjevu za odobrenje aktivne tvari „aktivni klor oslobođen iz hipoklorne kiseline”, vrsta proizvoda 1, ECHA/BPC/255, doneseno 16. lipnja 2020.).

            PRILOG

                        Uobičajeni naziv

                        Kemijski naziv prema IUPAC-u
                        Identifikacijski brojevi

                        Najmanji stupanj čistoće aktivne tvari  (1)

                        Datum odobrenja

                        Datum isteka odobrenja

                        Vrsta proizvoda

                        Posebne odredbe

                        Aktivni klor oslobođen iz hipoklorne kiseline

                        Kemijski naziv prema IUPAC-u: Hipoklorna kiselina
                        EZ br.: 232-232-5
                        CAS br.: 7790-92-3

                        Specifikacija utvrđena za hipoklornu kiselinu (u suhoj masi od najmanje 90,87 % m/m) koja oslobađa aktivni klor.
                        Hipoklorna kiselina prevladava kod pH 3,0–7,4.

                        1. srpnja 2021.

                        30. lipnja 2031.

                        1

                        Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svim uporabama na koje se odnosi zahtjev za odobrenje, a koje nisu uzete u obzir pri procjeni rizika za aktivnu tvar na razini Unije.

               (1)  Čistoća navedena u ovom stupcu bila je najmanji stupanj čistoće ocijenjene aktivne tvari. Aktivna tvar u proizvodu stavljenom na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.


title: Provedbena uredba Komisije (EU) 2021/367 оd 1. ožujka 2021. o produljenju odobrenja pripravka od Saccharomyces cerevisiae CNCM I-4407 kao dodatka hrani za telad za uzgoj i o stavljanju izvan snage Uredbe (EU) br. 883/2010 (nositelj odobrenja S.I. Lesaffre) (Tekst značajan za EGP)

text:
                  2.3.2021

                  HR

                  Službeni list Europske unije

                  L 71/1

         PROVEDBENA UREDBA KOMISIJE (EU) 2021/367
         оd 1. ožujka 2021.
         o produljenju odobrenja pripravka od Saccharomyces cerevisiae CNCM I-4407 kao dodatka hrani za telad za uzgoj i o stavljanju izvan snage Uredbe (EU) br. 883/2010 (nositelj odobrenja S.I. Lesaffre)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje i produljenje odobrenja.

                     (2)

                     Uredbom Komisije (EU) br. 883/2010 (2)
                        Saccharomyces cerevisiae CNCM I-4407, prethodno poznat kao Saccharomyces cerevisiae NCYC Sc47, odobren je na deset godina kao dodatak hrani za telad za uzgoj.

                     (3)

                     U skladu s člankom 14. Uredbe (EZ) br. 1831/2003 nositelj odobrenja za Saccharomyces cerevisiae CNCM I-4407 kao dodatak hrani za životinje podnio je zahtjev za produljenje odobrenja za telad za uzgoj i u njemu je zatražio da se taj dodatak razvrsta u kategoriju dodataka „zootehnički dodaci”. Uz zahtjev su priloženi podaci i dokumenti propisani člankom 14. stavkom 2. te uredbe.

                     (4)

                     Europska agencija za sigurnost hrane („Agencija”) u svojem je mišljenju od 25. svibnja 2020. (3) zaključila da je podnositelj zahtjeva dostavio dokaze da dodatak ispunjava postojeće uvjete odobrenja. Agencija je zaključila da pripravak od Saccharomyces cerevisiae CNCM I-4407 nema štetan učinak na zdravlje životinja, sigurnost potrošača ili na okoliš. Zaključila je i da taj dodatak ne nadražuje kožu ili oči, a zbog nepostojanja podataka ne mogu se donijeti zaključci o tome može li uzrokovati preosjetljivost kože. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena pripravka od Saccharomyces cerevisiae CNCM I-4407 pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi produljiti odobrenje tog dodatka.

                     (6)

                     S obzirom na to da se produljuje odobrenje pripravka od Saccharomyces cerevisiae CNCM I-4407 kao dodatka hrani za životinje, Uredbu (EU) br. 883/2010 trebalo bi staviti izvan snage.

                     (7)

                     Budući da ne postoje sigurnosni razlozi zbog kojih bi izmjene uvjeta izdavanja odobrenja za pripravak od Saccharomyces cerevisiae CNCM I-4407 bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjavanje novih zahtjeva koji proizlaze iz produljenja odobrenja.

                     (8)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Produljenje odobrenja
            Odobrenje dodatka navedenog u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”, produljuje se pod uvjetima utvrđenima u Prilogu.

            Članak 2.
            Prijelazno razdoblje

               1.   Dodatak naveden u Prilogu i premiksi koji ga sadržavaju, a koji su proizvedeni i označeni prije 22. rujna 2021. u skladu s pravilima primjenjivima prije 22. ožujka 2021., mogu se nastaviti stavljati na tržište i upotrebljavati dok se ne potroše postojeće zalihe.

               2.   Krmne smjese i krmiva koji sadržavaju dodatak naveden u Prilogu, a koji su proizvedeni i označeni prije 22. ožujka 2022. u skladu s pravilima primjenjivima prije 22. ožujka 2021., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje se koriste za proizvodnju hrane.

            Članak 3.
            Stavljanje izvan snage
            Uredba (EU) br. 883/2010 stavlja se izvan snage.

            Članak 4.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. ožujka 2021.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Uredba Komisije (EU) br. 883/2010 od 7. listopada 2010. o odobrenju novog korištenja Saccharomyces cerevisiae NCYC Sc 47 kao dodatka hrani za telad za uzgoj (nositelj odobrenja Société Industrielle Lesaffre) (SL L 265, 8.10.2010., str. 1.).

            (3)  EFSA Journal 2020.;18(6):6167.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        CFU/kg potpune krmne smjese s udjelom vlage od 12 %

                           Kategorija zootehničkih dodataka. Funkcionalna skupina: stabilizatori crijevne flore

                        4b1702

                        S.I. Lesaffre

                           Saccharomyces cerevisiae CNCM I-4407

                           Sastav dodatka

                        Pripravak od Saccharomyces cerevisiae CNCM I-4407 koji sadržava najmanje 5 × 109 CFU/g
                        Kruti oblik

                        Telad za uzgoj

                        –

                        1,5 x 109

                        –

                                    1.

                                    U uputama za uporabu dodatka i premiksâ potrebno je navesti uvjete skladištenja i stabilnost pri toplinskoj obradi.

                                    2.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu.

                        22.3.2031.

                           Karakteristike aktivne tvari

                        Žive suhe stanice Saccharomyces cerevisiae CNCM I-4407

                           Analitička metoda  (1)

                        Određivanje brojnosti: metoda izlijevanja podloge
                        uz uporabu agara s ekstraktom kvasca,
                        dekstrozom i kloramfenikolom EN 15789
                        Identifikacija: metoda lančane reakcije polimerazom (PCR) CEN/TS
                        15790.

               (1)  Podaci o analitičkim metodama dostupni su na sljedećoj adresi referentnog laboratorija:https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2021/368 оd 1. ožujka 2021. o izdavanju odobrenja Unije za pojedinačni biocidni proizvod „Aero-Sense Aircraft Insecticide ASD” (Tekst značajan za EGP)

text:
                  2.3.2021

                  HR

                  Službeni list Europske unije

                  L 71/4

         PROVEDBENA UREDBA KOMISIJE (EU) 2021/368
         оd 1. ožujka 2021.
         o izdavanju odobrenja Unije za pojedinačni biocidni proizvod „Aero-Sense Aircraft Insecticide ASD”
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 44. stavak 5. prvi podstavak,
         budući da:

                     (1)

                     Poduzetnik Aero-Sense NV podnio je 2. veljače 2018., u skladu s člankom 43. stavkom 1. Uredbe (EU) br. 528/2012, zahtjev za odobrenje pojedinačnog biocidnog proizvoda pod nazivom „Aero-Sense Aircraft Insecticide ASD”, koji pripada vrsti proizvoda 18 iz Priloga V. toj uredbi, i dostavio pisanu potvrdu da je nadležno tijelo Belgije pristalo ocijeniti taj zahtjev. Zahtjev je evidentiran pod brojem predmeta BC-DX037393-17 u registru biocidnih proizvoda.

                     (2)

                     Proizvod „Aero-Sense Aircraft Insecticide ASD” kao aktivnu tvar sadržava 1R-trans fenotrin, koji je uvršten na popis odobrenih aktivnih tvari Unije iz članka 9. stavka 2. Uredbe (EU) br. 528/2012.

                     (3)

                     Nadležno ocjenjivačko tijelo podnijelo je 7. svibnja 2020., u skladu s člankom 44. stavkom 1. Uredbe (EU) br. 528/2012, izvješće o ocjenjivanju i zaključke ocjenjivanja Europskoj agenciji za kemikalije („Agencija”).

                     (4)

                     Agencija je 2. srpnja 2020. Komisiji dostavila mišljenje (2), nacrt sažetka svojstava biocidnog proizvoda „Aero-Sense Aircraft Insecticide ASD” i konačno izvješće o ocjenjivanju tog pojedinačnog biocidnog proizvoda u skladu s člankom 44. stavkom 3. Uredbe (EU) br. 528/2012.

                     (5)

                     U mišljenju se zaključuje da je „Aero-Sense Aircraft Insecticide ASD” biocidni proizvod koji ispunjava uvjete za odobrenje Unije u skladu s člankom 42. stavkom 1. Uredbe (EU) br. 528/2012 te da, podložno sukladnosti s nacrtom sažetka svojstava biocidnog proizvoda, ispunjava uvjete utvrđene u članku 19. stavku 1. te uredbe.

                     (6)

                     Agencija je 4. kolovoza 2020. Komisiji dostavila nacrt sažetka svojstava biocidnog proizvoda na svim službenim jezicima Unije u skladu s člankom 44. stavkom 4. Uredbe (EU) br. 528/2012.

                     (7)

                     Komisija se slaže s mišljenjem Agencije i stoga smatra da je primjereno izdati odobrenje Unije za proizvod „Aero-Sense Aircraft Insecticide ASD”.

                     (8)

                     Mjere predviđene u ovoj Uredbi u skladu su s mišljenjem Stalnog odbora za biocidne pripravke,

               DONIJELA JE OVU UREDBU:

            Članak 1.
            Društvu Aero-Sense NV izdaje se odobrenje Unije za stavljanje na raspolaganje na tržištu i uporabu pojedinačnog biocidnog proizvoda pod nazivom „Aero-Sense Aircraft Insecticide ASD” s brojem odobrenja EU-0024297-0000 u skladu sa sažetkom svojstava biocidnog proizvoda navedenim u Prilogu.
            Odobrenje Unije valjano je od 22. ožujka 2021. do 28. veljače 2031.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. ožujka 2021.

                  Za Komisiju

                  Predsjednica

               Ursula VON DER LEYEN

            (1)  SL L 167, 27.6.2012., str. 1.

            (2)  Mišljenje ECHA-e od 17. lipnja 2020. o odobrenju Unije za biocidni proizvod „Aero-Sense Aircraft Insecticide ASD” (ECHA/BPC/262/2020), https://echa.europa.eu/bpc-opinions-on-union-authorisation.

            PRILOG
            Sažetak svojstava biocidnog proizvoda
            Aero-Sense Aircraft Insecticide ASD
            Vrsta proizvoda 18 – Insekticidi, akaricidi i proizvodi za suzbijanje drugih člankonožaca (zaštita od nametnika)
            Broj odobrenja: EU-0024297-0000
            Broj odluke iz Registra biocidnih proizvoda (R4BP): EU-0024297-0000
            1.   ADMINISTRATIVNE INFORMACIJE

            1.1.   Trgovački naziv(i) proizvoda

                        Trgovački naziv

                        Aero-Sense Aircraft Insecticide ASD

                  1.2.   Nositelj odobrenja

                        Naziv i adresa nositelja odobrenja

                        Naziv

                        Aero-Sense NV

                        Adresa

                        Schaapbruggestraat 50, 8800 Roeselare, Belgija

                        Broj odobrenja

                        EU-0024297-0000

                           Broj odluke iz Registra biocidnih proizvoda (R4BP)

                        EU-0024297-0000

                        Datum odobrenja

                        22. ožujka 2021.

                        Datum isteka odobrenja

                        28. veljače 2031.

                  1.3.   Proizvođač(i) proizvoda

                        Naziv proizvođača

                        Volcke Aerosol Connection

                        Adresa proizvođača

                        Industrielaan 15, 8520 Kuurne, Belgija

                        Lokacija proizvodnih pogona

                        Industrielaan 15, 8520 Kuurne, Belgija

                        Naziv proizvođača

                        Envasado Xiomara, S.L.

                        Adresa proizvođača

                        Polígono Industrial La Torrecilla Chica, 6, 45220 Yeles – Toledo, Španjolska

                        Lokacija proizvodnih pogona

                        Polígono Industrial La Torrecilla Chica, 6, 45220 Yeles – Toledo, Španjolska

                        Naziv proizvođača

                        Aero-Sense NV

                        Adresa proizvođača

                        Kachtemsestraat 289, 8800 Roeselare, Belgija

                        Lokacija proizvodnih pogona

                        Kachtemsestraat 289, 8800 Roeselare, Belgija

                  1.4.   Proizvođači aktivnih tvari

                        Aktivna tvar

                        1R-trans fenothrin

                        Naziv proizvođača

                        Endura S.p.A

                        Adresa proizvođača

                        Viale Pietro Pietramellara 5, 40121 Bologna, Italija

                        Lokacija proizvodnih pogona

                        39 Wenfeng Road, 225009 Yangzhou, Jiangsu, Kina

                  2.   SASTAV I FORMULACIJA PROIZVODA

            2.1.   Kvalitativne i kvantitativne informacije o sastavu proizvoda

                        Uobičajeni naziv

                        IUPAC naziv

                        Funkcija

                        CAS broj

                        EC broj

                        Sadržaj (%)

                        1R-trans fenothrin

                        3-phenoxybenzyl (1R,3R)-2,2-dimethyl- 3-(2-methylprop-1- enyl)cyclopropanecarboxylate

                        Aktivna tvar

                        26046-85-5

                        247-431-2

                        2,0

                  2.2.   Vrsta formulacije

            AE - aerosolni raspršivač
            3.   OZNAKE OPASNOSTI I OBAVIJESTI

                        Oznaka upozorenja

                        Spremnik pod tlakom: može se rasprsnuti ako se grije
                        Vrlo otrovno za vodeni okoliš.
                        Vrlo otrovno za vodeni okoliš, s dugotrajnim učincima.

                        Oznake obavijesti

                        Čuvati odvojeno od topline, vrućih površina, iskri, otvorenih plamena i ostalih izvora paljenja. Ne pušiti.
                        Ne bušiti, niti paliti čak niti nakon uporabe.
                        Izbjegavati ispuštanje u okoliš.
                        Sakupiti proliveno/rasuto.
                        Zaštititi od sunčevog svjetla. Ne izlagati temperaturi višoj od 50 °C/122 °F.
                        Odložiti spremnik u/na mjesto za prikupljanje opasnog ili posebnog otpada..

                  4.   ODOBRENA UPORABA

            4.1   Opis uporabe

               Tablica 1. Uporaba br. 1 – Komarci – Tretiranje zrakoplova - Profesionalci

                        Vrsta proizvoda

                        Vrsta proizvoda 18: Insekticidi, akaricidi i proizvodi za suzbijanje drugih člankonožaca (zaštita od nametnika)

                        Ako je relevantno, točan opis odobrene uporabe

                        Insekticid

                        Ciljni organizam(mi) (uključujući razvojnu fazu)

                        Znanstveno ime: Culex spp.
                        Uobičajeno ime: Komarci roda Culex
                        Stadij razvoja: odrasli
                        Znanstveno ime: Aedes spp.
                        Uobičajeno ime: Aedes mosquitoes
                        Stadij razvoja: odrasli
                        Znanstveno ime: Anopheles spp.
                        Uobičajeno ime: Anopheles mosquitoes
                        Stadij razvoja: odrasli

                        Područje primjene

                        u zatvorenom prostoru
                        Primjena u pilotskoj kabini i putničkoj kabini za dezinsekciju zrakoplova.

                        Načini primjene

                        Detaljan opis:
                        Prskanje

                        Količine kod primjene i učestalost

                        Stopa primjene: Preporučljiva količina primjene: 35 g/100 m3 (tj. 0,7 g a.t./100 m3).
                        Razrjeđivanje (%): Proizvod spreman za uporabu.
                        Broj i vremenski raspored primjene: Tretiranje bi se trebalo ponoviti na svakom letu za koji je potreban postupak dezinsekcije.
                        Samo jedna primjena po letu.

                        Kategorije korisnika

                        profesionalac

                        Veličine pakiranja i ambalažni materijal

                        Otisnuta aluminijska (ALU) limenka od 18 bara - Višebojni tisak
                        Bijeli zatvarač (jednokratni pokretač) ili plavi zatvarač (višekratni pokretač)
                        Pakirano u kartonskoj ambalaži po 24 komada
                        Dostupno u različitim veličinama limenki:

                                    •

                                    40 g (34 ml)

                                    •

                                    60 g (52 ml)

                                    •

                                    100 g (86 ml)

                  4.1.1.   Upute za uporabu specifične za uporabu

                        —

                        Pogledajte priručnik u zrakoplovu za broj limenki potrebnih za postupak dezinsekcije za svaku određenu vrstu zrakoplova.

                        —

                        Postupak dezinsekcije trebalo bi najaviti putnicima prije primjene proizvoda u zrakoplovu. Putnicima bi trebalo savjetovati da zatvore oči i pokriju lice dok se provodi postupak.

                        —

                        Ne prskati izravno na kožu ili u oči.

                        —

                        Ne prskati na hranu, površine za pripremu hrane, posude za hranu niti u njihovoj blizini.

                        —

                        Oprati ruke nakon rukovanja.

                        —

                        Spriječiti uporabu od strane neovlaštenog osoblja.

                        —

                        Skinuti zatvarač.

                        —

                        Držati limenku/limenke uspravno na duljini ruke.

                        —

                        „Jednokratni” bijeli zatvarač: pritiskati jezičak na mlaznici za prskanje dok se ne zatvori. Aerosolni proizvod ispušta se u jednom kontinuiranom prskanju.

                        —

                        „Višekratni” plavi zatvarač: pritiskati jezičak na mlaznici za prskanje dok se ne ispusti dovoljna količina ili do potpunog pražnjenja.

                        —

                        Insekticidni aerosol treba prskati tako da se mlaznica aerosolnog raspršivača usmjeri pod kutom od približno 45° prema stropu u cijelom zrakoplovu.

                        —

                        Prskanje bi trebalo usmjeriti blago iza onog koji proizvod primjenjuje.

                        —

                        Prskati ravnomjerno po cijelom području.

                        40 g (34 ml) - Jednom limenkom učinkovito se tretira 114 m3 zračnog volumena;

                        60 g (52 ml) - Jednom limenkom učinkovito se tretira 171 m3 zračnog volumena;

                        100 g (86 ml) - Jednom limenkom učinkovito se tretira 285 m3 zračnog volumena.

               „Blocks away” dezinsekcija (dezinsekcija putničke kabine i svih drugih unutarnjih pristupnih prostora, osim pilotske kabine)

            Ovaj se postupak provodi prije polijetanja nakon što su se putnici ukrcali i vrata zatvorila.
            Pilotska kabina prska se prije ukrcavanja kabinskog osoblja.
            Da bi dezinsekcija bila učinkovita, sustav klima-uređaja zrakoplova mora biti isključen prilikom prskanja. Kabinsko osoblje mora tretirati sva moguća skloništa za insekte uključujući zahode, kuhinjske prostore i garderobne ormariće, osim ako ta područja nisu bila prskana zajedno s pilotskom kabinom prije ukrcavanja.

               „Top-of-descent” (prskanje se provodi kada zrakoplov započinje slijetanje) (prskanje prilikom leta)

            Prema smjernicama Svjetske zdravstvene organizacije, prskanje prije leta i prskanje koje se provodi kada zrakoplov započinje slijetanje dvodijelna je metoda dezinsekcije. Prskanje koje se provodi kada zrakoplov započinje slijetanje (prskanje prilikom leta) druga je tehnika ove metode i provodi se kada zrakoplov započinje slijetanje u odredišnu zračnu luku. Ponovno kruženje zraka postavit će se na normalni protok.
            Nije dokazana rezidualna djelotvornost.
            Proizvodi koji sadrže 1R-trans fenotrin ne bi se trebali upotrebljavati za tretiranja prije leta i tijekom leta u istom zrakoplovu.
            4.1.2.   Mjere za smanjenje rizika specifične za uporabu

                        —

                        Proizvod bi se trebao primjenjivati samo jedanput po letu.

                        —

                        Član kabinskog osoblja provest će samo jednu primjenu dnevno.

                        —

                        Ne upotrebljavati/primjenjivati proizvod izravno ili u blizini hrane, hrane za životinje ili pića ili na površinama ili posudama za hranu koje će vjerojatno biti u izravnom dodiru s hranom i pićima.

                        —

                        Sadrži 1R-trans fenotrin (piretroide), može biti opasan za mačke. Mora se voditi računa o uporabi proizvoda ako se mačke nalaze u zrakoplovu. Mačke treba držati podalje tijekom tretiranja.

                        —

                        Čišćenje tretiranog zrakoplova mora se provoditi samo specijaliziranim proizvodima za koje nije potrebno ispuštanje tekućeg otpada u kanalizaciju i u lokalno postrojenje za obradu otpadnih voda.

                        —

                        Opremu za čišćenje (četke, krpe itd.) korištenu u zrakoplovu nakon primjene proizvoda potrebno je odlagati kao kruti otpad i ne smije se ponovno upotrebljavati.

                  4.1.3.   Ako su specifične za uporabu, pojedinosti o vjerojatnim izravnim i posrednim učincima, upute za prvu pomoć i hitne mjere u slučaju nužde za zaštitu okoliša

            Upute za prvu pomoć:

               Općenito

                        —

                        AKO SE UDIŠE: Ako se pojave simptomi, pozvati CENTAR ZA KONTROLU OTROVANJA ili liječnika.

                        —

                        AKO SE PROGUTA: Ako se pojave simptomi, pozvati CENTAR ZA KONTROLU OTROVANJA ili liječnika.

                        —

                        U SLUČAJU DODIRA S KOŽOM: Isprati sapunom i vodom. Ako se pojave simptomi, pozvati CENTAR ZA KONTROLU OTROVANJA ili liječnika.

                        —

                        U SLUČAJU DODIRA S OČIMA: U SLUČAJU DODIRA S OČIMA: Oprezno ispirati vodom nekoliko minuta. Ukloniti kontaktne leće ako ih nosite i ako se one lako uklanjaju. Nastaviti ispirati. Ako se pojave simptomi, pozvati CENTAR ZA KONTROLU OTROVANJA ili liječnika.

                        —

                        Piretroidi mogu izazvati paresteziju (opekline i peckanje kože bez nadraživanja). Ako simptomi i dalje traju: zatražiti savjet liječnika.

               Mjere u izvanrednim situacijama za zaštitu okoliša u slučaju nesreće

                        —

                        Spriječiti širenje i nadzirati istjecanja ili izlijevanja nezapaljivim upijajućim materijalima, kao što su pijesak, zemlja, vermikulit, dijatomejska zemlja u bubnjevima za odlaganje otpada.

                        —

                        Spriječiti ispuštanje bilo kojeg proizvoda u kanalizaciju ili vodene putove.

                        —

                        Ne usmjeriti prskanje vode na mjesto istjecanja ili izlijevanja.

                        —

                        Omogućiti da bilo koji proizvod koji ostane kao rezultat istjecanja ili izlijevanja ispari.

                  4.1.4.   Ako su specifične za uporabu, upute za sigurno odlaganje proizvoda i ambalaže

                        —

                        Trebalo bi provesti odgovarajući upis u Opću izjavu o zrakoplovu koji sadrži pojedinosti o postupku dezinsekcije zajedno sa serijskim brojevima korištenih limenki za prskanje.

                        —

                        Prazne limenke za prskanje treba zadržati kako bi ih pregledala zdravstvena uprava zračne luke.

                        —

                        Ne ispuštati proizvod u kanalizaciju niti u vodene putove.

                        —

                        Osigurati da se upravljanje otpadom provodi bez ugrožavanja ljudskog zdravlja, bez štete za okoliš te osobito bez opasnosti za vodu, zrak, tlo, biljke ili životinje.

                        —

                        Reciklirati ili odlagati otpadni proizvod u skladu s primjenjivim zakonima, poželjno putem ovlaštenog sakupljača otpada ili poduzeća za odlaganje otpada.

                        —

                        Ne zagađivati tlo niti vodu otpadnim proizvodom.

                        —

                        Ne odlagati otpadni proizvod u okoliš.

                  4.1.5.   Ako su specifični za uporabu, uvjeti skladištenja i rok trajanja proizvoda u uobičajenim uvjetima skladištenja

            Vidjeti upute za uporabu
            5.   OPĆE UPUTE ZA UPORABU (1)

            5.1.   Upute za uporabu

            Pogledajte odjeljak 4.1.1.
            5.2.   Mjere za smanjenje rizika

            Pogledajte odjeljak 4.1.2.
            5.3.   Pojedinosti o vjerojatnim izravnim i posrednim učincima, upute za prvu pomoć i hitne mjere u slučaju nužde za zaštitu okoliša

            Pogledajte odjeljak 4.1.3.
            5.4.   Upute za sigurno odlaganje proizvoda i ambalaže

            Pogledajte odjeljak 4.1.4.
            5.5.   Uvjeti skladištenja i roka trajanja proizvoda pod normalim uvjetima skladištenja

                        —

                        Skladištiti u originalnoj ambalaži na hladnom (ispod 40 °C), suhom i dobro prozračenom mjestu. Zaštititi od mraza.

                        —

                        Skladištiti podalje od izravne sunčeve svjetlosti, čak i kada je ambalaža prazna.

                  Rok trajanja: 2 godine
            6.   OSTALE INFORMACIJE

               (1)  Upute o uporabi, mjere za smanjenje rizika i druge smjernice za uporabu u ovom odjeljku vrijede za svaku autoriziranu uporabu.


title: Provedbena uredba Komisije (EU) 2021/369 оd 1. ožujka 2021. o utvrđivanju tehničkih specifikacija i postupaka potrebnih za sustav povezivanja središnjih registara utvrđen Direktivom (EU) 2015/849 Europskog parlamenta i Vijeća (Tekst značajan za EGP)

text:
                  2.3.2021

                  HR

                  Službeni list Europske unije

                  L 71/11

         PROVEDBENA UREDBA KOMISIJE (EU) 2021/369
         оd 1. ožujka 2021.
         o utvrđivanju tehničkih specifikacija i postupaka potrebnih za sustav povezivanja središnjih registara utvrđen Direktivom (EU) 2015/849 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (1), a posebno njezin članak 31.a,
         budući da:

                     (1)

                     od država članica zahtijeva se da povežu svoje nacionalne središnje registre stvarnog vlasništva putem europske središnje platforme uspostavljene člankom 22. stavkom 1. Direktive (EU) 2017/1132 Europskog parlamenta i Vijeća (2), a povezivanje bi trebalo provesti u skladu s tehničkim specifikacijama i postupcima utvrđenima provedbenim aktima koje je Komisija donijela u skladu s člankom 24. te direktive. Međutim, zbog razlika između svrhe, opsega i sadržaja registara povezanih u skladu s Direktivom (EU) 2017/1132 i središnjih registara stvarnih vlasništva uspostavljenih u skladu s Direktivom (EU) 2015/849, potrebno je definirati i donijeti daljnje tehničke specifikacije, mjere i druge zahtjeve kojima se osiguravaju jedinstveni uvjeti za provedbu tog sustava.

                     (2)

                     Mjere predviđene ovom Uredbom u skladu su s mišljenjem Odbora za sprečavanje pranja novca i financiranja terorizma,

               DONIJELA JE OVU UREDBU:

            Članak 1.
            Tehničke specifikacije i postupci za sustav povezivanja registara iz članaka 30. i 31. Direktive (EU) 2015/849 utvrđeni su u Prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. ožujka 2021.

                  Za Komisiju

                  Predsjednica

               Ursula VON DER LEYEN

            (1)  SL L 141, 5.6.2015., str. 73.

            (2)  Direktiva (EU) 2017/1132 Europskog parlamenta i Vijeća od 14. lipnja 2017. o određenim aspektima prava društava (SL L 169, 30.6.2017., str. 46.).

            PRILOG
            Utvrđivanje tehničkih specifikacija i postupaka iz članka 1.
            1.   Predmet

            Sustav povezivanja registara stvarnog vlasništva („BORIS”) uspostavlja se kao decentralizirani sustav koji putem europske središnje platforme (1) povezuje središnje nacionalne registre stvarnog vlasništva i europski portal e-pravosuđe (2). BORIS služi kao središnja usluga pretraživanja koja na raspolaganje stavlja sve informacije o stvarnom vlasništvu kako je propisano odredbama Direktive (EU) 2015/849 (3).
            2.   Definicije

                        (a)

                        „registar” znači nacionalni središnji registri informacija o stvarnom vlasništvu iz članaka 30. i 31. Direktive (EU) 2015/849;

                        (b)

                        „kvalificirani korisnik” znači korisnici BORIS-a iz članka 30. stavka 5. točaka (a) i (b) te članka 31. stavka 4. točaka (a) i (b) Direktive (EU) 2015/849;

                        (c)

                        „minimalne obvezne informacije” znači zajednički skup informacija iste strukture i vrste u svim registrima u državama članicama;

                        (d)

                        „dodatne informacije” znači zajednički unaprijed definirani skup informacija koje države članice uz „minimalne obvezne informacije” mogu odlučiti podijeliti, djelomično ili u cijelosti putem BORIS-a;

                        (e)

                        „nacionalni registracijski broj” znači pojedinačni identifikacijski broj dodijeljen u skladu s nacionalnim pravom trgovačkom društvu ili drugom pravnom subjektu, ili trustu ili sličnom aranžmanu u registru stvarnog vlasništva.

                  3.   Odnos između nacionalnog registracijskog broja i Europskog jedinstvenog identifikatora i registracijskog broja poduzeća

                        3.1.

                        Registar stvarnog vlasništva s europskom središnjom platformom dijeli nacionalni registracijski broj i, za trgovačka društva, Europski jedinstveni identifikator („EUID”) koji im je dodijeljen u Sustavu povezivanja poslovnih registara („BRIS”) (4), kao i registracijski broj društva, ako se potonji razlikuje od nacionalnog registracijskog broja. Registracijski broj društva upotrebljava se za dodjelu EUID-a društvima koja nemaju EUID u BRIS-u. Za druge pravne subjekte, trustove ili slične aranžmane, EUID se dodjeljuje na temelju nacionalnog registracijskog broja.

                        3.2.

                        Korisnici BORIS-a mogu pretraživati društva, druge pravne subjekte, trustove ili slične aranžmane s pomoću nacionalnog registracijskog broja i registracijskog broja društva, ako se razlikuje od nacionalnog registracijskog broja.

                        3.3.

                        Države članice mogu odlučiti da neće navesti nacionalne registracijske brojeve za trustove ili slične pravne aranžmane. U pogledu trustova ili sličnih pravnih aranžmana osnovanih u skladu s pravom države članice u kojoj se nalaze u registru stvarnog vlasništva, to se odstupanje primjenjuje samo tijekom razdoblja od pet godina koje se računa od datuma na koji BORIS postane operativan.

                  4.   Načini komunikacije

            Za potrebe povezivanja registara BORIS koristi metode elektroničke komunikacije temeljene na uslugama, poput web-usluga.
            Komunikacija između portala i platforme te između registra i platforme mora biti komunikacija „jedan na jedan”.
            5.   Komunikacijski protokoli

            Za komunikaciju između portala, platforme i registara upotrebljavaju se sigurnosni internetski protokoli poput HTTPS-a.
            Za prijenos podataka i metapodataka upotrebljavaju se standardni komunikacijski protokoli poput protokola SOAP (Single Object Access Protocol).
            6.   Sigurnosni standardi

            Za komunikaciju i distribuciju informacija putem BORIS-a tehničke mjere za osiguravanje minimalnih sigurnosnih standarda informacijske tehnologije uključuju:

                        (a)

                        mjere za osiguravanje povjerljivosti informacija, među ostalim i putem sigurnih kanala kao što je HTTPS;

                        (b)

                        mjere za osiguravanje cjelovitosti podataka tijekom razmjene;

                        (c)

                        mjere za osiguravanje neporecivosti podrijetla pošiljatelja informacija unutar BORIS-a i nepobitnost primitka informacija;

                        (d)

                        mjere za osiguravanje bilježenja sigurnosnih događaja u skladu s priznatim međunarodnim preporukama za sigurnosne standarde informacijske tehnologije;

                        (e)

                        mjere za osiguravanje provjere autentičnosti i autorizacije svih kvalificiranih korisnika te mjere za provjeru identiteta sustava povezanih s portalom, platformom ili registrima u okviru BORIS-a;

                        (f)

                        prema potrebi, mjere za zaštitu od automatskog pretraživanja i kopiranja registara, kao što su ograničavanje rezultata koje svaki registar vraća na maksimalan broj i upotreba funkcije CAPTCHA (5).

                  7.   Podaci koji se razmjenjuju u okviru BORIS-a

                        7.1.

                        Skup informacija u nacionalnim registrima o korporativnom ili drugom pravnom subjektu, trustu ili sličnoj vrsti pravnog aranžmana naziva se „evidencija stvarnog vlasništva”. „Evidencija stvarnog vlasništva” uključuje podatke o profilu predmetnog subjekta ili aranžmana, o osobi koja je stvarni vlasnik/vlasnici tog subjekta ili aranžmana, kao i o vlasničkim udjelima koje drže ti vlasnici.

                        7.2.

                        U vezi s trgovačkim društvom ili drugim pravnim subjektom, kao i u vezi s trustom ili sličnim aranžmanom, podaci o profilu uključuju informacije o imenu, pravnom obliku te adresi registracije i nacionalnom registracijskom broju, ako postoji.

                        7.3.

                        Svaka država članica može proširiti minimalne obvezne informacije dodatnim informacijama. Kad je riječ o stvarnom vlasniku i stvarnom udjelu koji on posjeduje, minimalne obvezne informacije sastoje se od podataka navedenih u članku 30. stavku 5. drugom podstavku i u članku 31. stavku 4. drugom podstavku Direktive (EU) 2015/849. U pogledu identiteta stvarnog vlasnika, dodatne informacije uključuju barem datum rođenja ili podatke za kontakt, kako je utvrđeno u posljednjoj rečenici članka 30. stavka 5. i u članku 31. stavku 4. trećem podstavku. Podaci iz evidencije stvarnog vlasništva izrađuju se na temelju postojeće specifikacije sučelja.

                        7.4.

                        Razmjena informacija uključuje i poruke koje su potrebne za rad sustava, kao što su potvrda primitka, bilježenje i izvješćivanje.

                  8.   Struktura standardnog formata poruke

            Razmjena informacija između registara, platforme i portala temelji se na standardnim metodama strukturiranja podataka i oblikuje se u standardnom formatu poruke kao što je XML (6).
            9.   Podaci za platformu

                        9.1.

                        Prema zahtjevima za interoperabilnost, usluge koje pruža svaki registar ujednačene su i upotrebljavaju isto sučelje kako bi pozivna aplikacija, npr. platforma, komunicirala samo s jednom vrstom sučelja koje prikazuje zajednički skup podatkovnih elemenata. Države članice usklađuju svoju internu strukturu podataka upotrebom korelacijskih tablica ili slične tehničke provedbe kako bi ispunile zahtjeve specifikacija sučelja koje određuje Komisija.

                        9.2.

                        Da bi platforma mogla vršiti svoje funkcije osiguravaju se sljedeće vrste podataka:

                                    (a)

                                    podaci kojima se omogućuje identifikacija sustava koji su spojeni s platformom. Ti podaci mogu se sastojati od URL-ova ili drugih brojeva ili oznaka kojima se jedinstveno identificira svaki sustav u okviru BORIS-a;

                                    (b)

                                    svi ostali operativni podaci koji su platformi potrebni kako bi se osigurali pravilan i učinkovit rad usluge pretraživanja te interoperabilnost registara s platformom. Ti podaci mogu uključivati popise oznaka, referentne podatke, glosare i povezane prijevode tih metapodataka, kao i podatke o bilježenju i izvješćivanju.

                        9.3.

                        Podaci i metapodaci kojima platforma raspolaže obrađuju se i pohranjuju u skladu sa sigurnosnim standardima navedenima u odjeljku 5.

                  10.   Načini rada sustava i usluga informacijske tehnologije koje platforma omogućuje

                        10.1.

                        Kad je riječ o distribuciji i razmjeni informacija, sustav se temelji na sljedećem tehničkom načinu rada:

                        10.2.

                        Za dostavu poruka na odgovarajućem jeziku, europski portal e-pravosuđe dostavlja referentne podatke, kao što su popisi oznaka, kontrolirani rječnici i glosari. Prema potrebi se prevode na službene jezike Unije. Ako je moguće, upotrebljavaju se priznati standardi i standardizirane poruke.

                        10.3.

                        Komisija će državama članicama dostaviti dodatne pojedinosti o tehničkom načinu rada i uvođenju usluga informacijske tehnologije koje pruža platforma.

                  11.   Kriteriji pretraživanja

                        11.1.

                        Za pretraživanje mora biti odabrana najmanje jedna država.

                        11.2.

                        Portal osigurava sljedeće usklađene kriterije pretraživanja:

                                    (a)

                                    u pogledu trgovačkih društava ili drugih pravnih subjekata, trustova ili sličnih aranžmana:

                                                i.

                                                ime pravnog subjekta ili aranžmana;

                                                ii.

                                                nacionalni registracijski broj.
                                                Kriteriji pretraživanja pod i. i ii. mogu se upotrebljavati alternativno.

                                    (b)

                                    u pogledu osoba koje su stvarni vlasnici:

                                                i.

                                                ime i prezime stvarnog vlasnika;

                                                ii.

                                                datum rođenja stvarnog vlasnika.
                                                Kriterij pretraživanja pod i. i ii. primjenjuje se kumulativno.

                        11.3.

                        Na portalu mogu biti dostupni dodatni kriteriji pretraživanja.

                  12.   Načini plaćanja i registracija putem interneta

                        12.1

                        Sustavom se korisnicima omogućuje da vrše internetska plaćanja s pomoću raširenih načina plaćanja kao što su kreditne i debitne kartice za pojedine podatke za koje države članice naplaćuju naknade, a koji su dostupni na portalu putem BORIS-a.

                        12.2

                        BORIS sadržava mjere kojima se osigurava mogućnost registracije putem interneta u skladu s člankom 30. stavkom 5.a i člankom 31. stavkom 4.a Direktive (EU) 2015/849.

                  13.   Dostupnost usluga

                        13.1.

                        Usluga je dostupna 24 sata dnevno sedam dana u tjednu uz stopu dostupnosti BORIS-a od najmanje 98 %, ne računajući planirano održavanje.

                        13.2.

                        Države članice obavješćuju Komisiju o aktivnostima održavanja kako slijedi:

                                    (a)

                                    pet radnih dana unaprijed za radnje održavanja kojima se može uzrokovati nedostupnost od najviše četiri sata;

                                    (b)

                                    10 radnih dana unaprijed za radnje održavanja kojima se može uzrokovati nedostupnost od najviše 12 sati;

                                    (c)

                                    30 radnih dana unaprijed za održavanje prostorije s računalnom infrastrukturom kojim se može uzrokovati nedostupnost od najviše šest dana godišnje.
                                    Ako je to moguće, održavanje se zakazuje se izvan radnog vremena (19:00 – 8:00 po srednjoeuropskom vremenu).

                        13.3.

                        Ako države članice imaju fiksna tjedna razdoblja pružanja usluge, obavješćuju Komisiju o danu i vremenu kada su predviđena ta fiksna tjedna razdoblja. Ne dovodeći u pitanje obveze iz točaka od (a) do (c) drugog stavka, ako sustavi države članice postanu nedostupni tijekom tog fiksnog razdoblja, države članice mogu odlučiti ne obavijestiti Komisiju.

                        13.4.

                        U slučaju neočekivanog tehničkog kvara koji uzrokuje nedostupnost sustava država članica u razdoblju duljem od pola sata, one bez odlaganja obavješćuju Komisiju tijekom radnog vremena (9:00 – 16:00 po srednjoeuropskom vremenu) o nedostupnosti svojih sustava i, ako je poznato, o predviđenom nastavku pružanja usluge.

                        13.5.

                        U slučaju neočekivanog kvara središnje platforme ili portala, Komisija bez odlaganja obavješćuje države članice tijekom radnog vremena (9:00 – 16:00 po srednjoeuropskom vremenu) o nedostupnosti platforme ili portala i, ako je poznato, o predviđenom nastavku pružanja usluge.

                  14.   Pravila transkripcije i transliteracije

            Svaka država članica provodi transkripciju ili transliteraciju zahtjeva za pretraživanje koji su joj upućeni te vraćenih rezultata u skladu sa svojim nacionalnim standardima.

               (1)  Europska središnja platforma (u daljnjem tekstu: platforma) uspostavljena je člankom 22. stavkom 1. Direktive (EU) 2017/1132 Europskog parlamenta i Vijeća od 14. lipnja 2017. o određenim aspektima prava društava (SL L 169, 30.6.2017., str. 46.).

               (2)  U daljnjem tekstu: portal

               (3)  Time se ne dovode u pitanje dodatne funkcije koje bi BORIS mogao steći u budućnosti.

               (4)  Članak 16. stavak 1. Direktive (EU) 2017/1132 Europskog parlamenta i Vijeća od 14. lipnja 2017. o određenim aspektima prava trgovačkih društava i članak 8. Priloga Provedbenoj uredbi Komisije (EU) 2015/884 оd 8. lipnja 2015. o utvrđivanju tehničkih specifikacija i postupaka potrebnih za sustav povezivanja registara utvrđen Direktivom 2009/101/EZ Europskog parlamenta i Vijeća.

               (5)  „Potpuno automatizirani javni Turingov test za razlikovanje računala od ljudi”

               (6)  Proširiv programski jezik (engl. Extensible Markup Language)